নেটে কোহলিদের বল করলেন বোলিং কোচ মর্কেল

কলকাতা: পার্থে (Perth Test) বিশাল জয়ের পরেই অ্যাডিলেডে (Adelaide Test) বড় ব্যবধানে হেরেছে ভারত। বিশ্ব টেস্ট চ্যাম্পিয়নশিপের (WTC 2025) ফাইনালে যেতে হলে ব্রিসবেনে (Brisbane Test) তৃতীয় টেস্টে জেতা ছাড়া উপায় নেই। আগের দুই টেস্টে, বিশেষ করে অ্যাডিলেডে দেখা গিয়েছে, অতিরিক্ত বাউন্স সামলাতে চাপে পড়ছেন বিরাট কোহলিরা (Virat Kohli)। এবার বাউন্সের মোকাবিলা করতে সাহায্য করলেন বোলিং কোচ মর্নি মর্কেল (Morne Morkel)।

৬ ফুট ৫ ইঞ্চি উচ্চতার মর্কেল নিজের খেলোয়াড় জীবনে বাউন্সকে অস্ত্র করে বহু ব্যাটারকে ঘায়েল করেছেন। গ্যাবায় রোহিত শর্মা, বিরাট কোহলিদের নেটে বল করলেন তিনি। ২২ গজ নয়, একটু কম দৈর্ঘ্যের পিচে তাঁর বল করলেন তিনি।

আরও পড়ুন: সিটির দুঃস্বপ্ন চলছেই, জয় বার্সেলোনা, আর্সেনালের

Morne Morkel still has it, even if he is bowling from a couple of yards in front of the popping crease #AusvInd pic.twitter.com/DdXNsfcDct

— Bharat Sundaresan (@beastieboy07) December 12, 2024

এদিকে অ্যাডিলেডে গোলাপি বলে ভারতীয় বোলারদের পারফরম্যান্স নিয়ে সন্তুষ্ট নন মর্কেল। জসপ্রীত বুমরা ছাড়া আর কেউ অস্ট্রেলিয়ান ব্যাটারদের পরীক্ষার মুখে ফেলতে পারেননি। দ্বিতীয় দিনের পর ভারতের বোলিং কোচ বলেন, “প্রথম টেস্টে আমাদের লাইন-লেন্থ দারুণ ছিল এবং আমি ভেবেছিলাম ওটাই এই সিরিজে আমাদের নীল নকশা হবে। আমরা চেয়েছিলাম স্টাম্প লক্ষ্য করে বল করতে কিন্তু গতকাল রাতে লক্ষ্যভ্রষ্ট হয়েছি।”

মর্কেল আরও বলেন, “কখনও কখনও আমরা একটু বেশিই উইকেট থেকে দূরে বল করেছি যার ফলে অস্ট্রেলিয়ার ব্যাটাররা ছেড়ে দিতে পেরেছে। যদি গোলাপি বল টেস্টের ইতিহাস দেখা যায় তাহলে দেখা যাবে, রাতের সময় উইকেট লক্ষ্য করে বল করলে উইকেট পাওয়া যায়।”